Elisabeth Lutyens

Cyfansoddwraig o Loegr oedd (Agnes) Elisabeth Lutyens (9 Gorffennaf 1906 – 14 Ebrill 1983).

Cafodd ei geni yn Llundain ym 1906. Roedd hi'n un o bum plentyn y pensaer Syr Edwin Lutyens a'i wraig Emily. Astudiodd gerddoriaeth yn yr École Normale de Musique de Paris yn 1922, ac yn ddiweddarach yng Ngholeg Cerdd Brenhinol, Llundain (1926–1930) fel disgybl Harold Darke.

Roedd hi un o'r cyfansoddwyr cyntaf ym Mhrydain i ddefnyddio techneg deuddeg nodyn Schoenberg. Defnyddiodd hi res deuddeg nodyn am y tro cyntaf yn ei Choncerto Siambr I am naw offeryn (1939).

Categori:Cyfansoddwyr benywaidd o Loegr
Categori:Genedigaethau 1906
Categori:Marwolaethau 1983
Categori:Merched yr 20fed ganrif o Loegr